Document ID: 32008L0124

KOMMISSIONENS DIREKTIV 2008/124/EF
af 18. december 2008
om begrænsning af handelen med frø af visse arter foderplanter samt af olie- og spindplanter til kun at omfatte frø, der er officielt certificeret som »basisfrø« eller »certificeret frø«
(kodificeret udgave)
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 66/401/EØF af 14. juni 1966 om handel med frø af foderplanter (1), særlig artikel 3, stk. 3,
under henvisning til Rådets direktiv 2002/57/EF af 13. juni 2002 om handel med frø af olie- og spindplanter (2), særlig artikel 3, stk. 3, og
ud fra følgende betragtninger:
(1)
Kommissionens direktiv 86/109/EØF af 27. februar 1986 om begrænsning af handelen med frø af visse arter foderplanter samt af olie- og spindplanter til kun at omfatte frø, der er officielt certificeret som »basisfrø« eller »certificeret frø« (3) er blevet ændret væsentligt ved flere lejligheder (4). Direktivet bør af klarheds- og rationaliseringshensyn kodificeres sammen med Kommissionens direktiv 75/502/EØF af 25. juli 1975 om begrænsning af handelen med frø af engrapgræs (Poa pratensis L.) til kun at omfatte frø, der officielt er certificeret som »basisfrø« eller »certificeret frø« (5), ved at samle dem i én tekst.
(2)
Direktiv 66/401/EØF tillader handel med basisfrø, certificeret frø og handelsfrø af visse arter foderplanter.
(3)
Direktiv 2002/57/EF tillader handel med basisfrø, certificeret frø af enhver art og handelsfrø af visse arter olie- og spindplanter.
(4)
Ifølge begge direktiver kan Kommissionen forbyde handel med frø, der ikke officielt er certificeret som »basisfrø« eller »certificeret frø«.
(5)
Medlemsstaterne kan producere tilstrækkeligt basisfrø og certificeret frø til at imødekomme Fællesskabets efterspørgsel efter frø af flere af ovennævnte arter med frø af disse kategorier.
(6)
De i dette direktiv fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug.
(7)
Nærværende direktiv bør ikke berøre medlemsstaternes forpligtelser med hensyn til de i bilag I, del B, angivne frister for gennemførelse i national ret af direktiverne -
UDSTEDT FØLGENDE DIREKTIV:
Artikel 1
1. Medlemsstaterne foreskriver, at frø af:
-
Poa pratensis L.
Engrapgræs
-
Vicia faba L. (partim)
Hestebønne
-
Papaver somniferum L.
Opiatvalmue
-
Agrostis gigantea Roth
Stortoppet hvene
-
Agrostis stolonifera L.
Krybhvene
-
Phleum bertolonii DC
Timothé
-
Poa palustris L.
Stortoppet rapgræs
-
Poa trivialis L.
Alm. rapgræs
-
Lupinus albus L.
Hvid lupin
-
Brassica juncea (L.) Czernj. et Cosson
Sareptasennep
-
Agrostis capillaris L.
Alm. hvene
-
Lotus corniculatus L.
Alm. kællingetand
-
Medicago lupulina L.
Humlesneglbælg
-
Trifolium hybridum L.
Alsikekløver
-
Alopecurus pratensis L.
Engrævehale
-
Arrhenatherum elatius (L.) Beauv. ex J. S. et K. B. Presl
Draphavre
-
Bromus catharticus Vahl
Amerikansk hejre
-
Bromus sitchensis Trin.
Alaska-hejre
-
Lupinus luteus L.
Gul lupin
-
Lupinus angustifolius L.
Smalbladet lupin
-
Poa nemoralis L.
Lundrapgræs
-
Trisetum flavescens (L.) Beauv.
Guldhavre
-
Phacelia tanacetifolia Benth.
Californisk blåklokke
-
Sinapis alba L.
Gul sennep
-
Agrostis canina L.
Hundehvene
-
Festuca ovina L.
Fåresvingel
-
Trifolium alexandrinum L.
Alexandrinerkløver
-
Trifolium incarnatum L.
Blodkløver
-
Trifolium resupinatum L.
Omvendt kløver
-
Vicia sativa L.
Fodervikke
-
Vicia villosa Roth
Sandvikke
kun må bringes i omsætning hvis det er officielt certificeret som »basisfrø« eller »certificeret frø«.
2. Medlemsstaterne foreskriver, at frø af:
-
Glycine max (L.) Merr.
Soja
-
Linum usitatissimum L.
Oliehør
kun må bringes i handelen, hvis det er officielt certificeret som »basisfrø«, »certificeret frø af første generation« eller »certificeret frø af anden generation«.
Artikel 2
Direktiv 75/502/EØF og direktiv 86/109/EØF som ændret ved de direktiver, der er nævnt i bilag I, del A, ophæves, uden at dette berører medlemsstaternes forpligtelser med hensyn til de i bilag I, del B, angivne frister for gennemførelse i national ret af direktiverne.
Henvisninger til de ophævede direktiver gælder som henvisninger til nærværende direktiv og læses efter sammenligningstabellen i bilag II.
Artikel 3
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 18. december 2008.

Labels: 3
17
6